London Summer: भारत ही नहीं इस समय लंदन में भी भीषण गर्मी पड़ रही है। लंदन में गर्मी के कारण वहां पर लोग बेहोरश होकर गिर रहे हैं। गर्मी का आलम ये हैं कि लंदन में तापमान बढ़ते ही सडकें सूनी हो जा रही हैं।
ऐसी गर्मी में वार्षिक ट्रूपिंग द कलर परेड के दौरान प्रिंस विलियम (Prince William) के सामने रिहर्सल के दौरान तीन सैनिक बेहोश होकर गिर गए। बताया जाता है कि सैनिकों ने लंदन की 30 डिग्री सेल्सियस की गर्मी में ऊनी वर्दी और भालू की खाल की टोपी पहनी हुई थी। लंदन में इन दिनों तापमान 30 डिग्री से अधिक पहुंच गया है।
प्रिंस ने परेड रिहर्सल के बाद किया ट्वीट
प्रिंस विलियम ने ट्वीट में लिखा 'सुबह कर्नल की समीक्षा में भाग लेने वाले सैनिक को बहुत-बहुत धन्यवाद। मुश्किल हालात में आप सभी ने अच्छा काम किया। धन्यवाद.।' एक दूसरे फॉलो-अप ट्वीट में प्रिंस विलियम ने लिखा 'इस तरह के आयोजन के लिए जो मेहनत तैयारी होती है, उसका श्रेय इसमें शामिल सभी को जाता है, खासकर आज की परिस्थितियों में।'
बताया जाता है कि 30 डिग्री की गर्मी में परेड के दौरान जो सैनिक बेहोश हुआ वह गिरने से पहले डगमगा रहा था। इसके बाद भी वह परेड में बना रहने का प्रयास करता रहा। गिरने का बाद वह उठकर परेड करने की कोशिश करने लगा। लेकिन वह फिर ऐसा नहीं कर पाया। बेहोश हुए सैनिक को मेडिकल सहायता दी गई।
बताया जाता है कि लंदन में एक वार्षिक सैन्य परेड 'ट्रूपिंग द कलर' के लिए यह अभ्यास था। जो हर साल जून में महाराजा चार्ल्स तृतीय के आधिकारिक जन्मदिन के मौके पर आयोजित किया जाता है। यूके की हेल्थ सिक्योरिटी एजेंसी ने इंग्लैंड के लिए आने वाले दिनों में गर्म मौसम की चेतावनी जारी की है। यह आयोजन ट्रूपिंग द कलर के लिए पूर्वाभ्यास था। कार्यक्रम किंग चार्ल्स III 17 जून को को आयोजित होगा।